**Sergei Vladimirovitš Loznitsa** (ven. Сергей Владимирович Лозница, ukr. Сергій Володимирович Лозниця, *Serhi Volodymyrovytš Loznytsja*, valkoven. Сяргей Уладзіміравіч Лазніца, *Sjarhei Uladzimiravitš Laznitsa*; s. 5. syyskuuta 1964 Baranavitšy, Neuvostoliitto) on ukrainalainen elokuvaohjaaja ja dokumentaristi. Loznitsa aloitti uransa elokuvan parissa dokumentaristina, mutta on myöhemmin ohjannut myös fiktioteoksia.

Loznitsa muutti nuorella iällä Valko-Venäjältä Ukrainan Kiovaan, jossa hän opiskeli Kiovan polyteknisessä instituutissa pääaineenaan sovellettu matematiikka. Valmistuttuaan vuonna 1987 hän työskenteli vuoteen 1991 saakka tiedemiehenä muun muassa tekoälyn ja päätöksentekoprosessien parissa.

1990-luvun alkupuolella Loznitsa kiinnostui elokuvista ja haki VGIK:iin. Opiskelut kestivät vuoteen 1997 saakka, jonka jälkeen häneltä on ilmestynyt kymmenkunta dokumenttia sekä useita fiktiiviä elokuvia. Vuodesta 2001 lähtien Loznitsa asui Saksassa, sittemmin kotipaikka on vaihtunut Liettuan Vilnaan.

Dokumenteissaan hän on käsitellyt muun muassa Neuvostoliiton historiaa (*Predstavlenije* 2008) sekä toisen maailmansodan aikaista Leningradin piiritystä (*Blokada* 2006).

Fiktiiviset elokuvat *Štšastje mojo* (2010) ja *V tumane* (2012) valittiin Cannesin elokuvajuhlilla esitettäviksi. Ensimmäinen kertoo nyky-Ukrainasta, jälkimmäinen sijoittuu puolestaan toisen maailmansodan aikaan.

Elokuva *Krotkaja* (Lempeä neito, 2017) kilpaili saman vuoden Cannesin Palme d'Or-palkinnosta.

Elokuvalla *Donbass* (2018) Loznitsa voitti vuonna 2018 muun muassa ohjaajalle myönnetyn Un Certain Regard -palkinnon Cannesista sekä parhaan ohjaajan palkintona myönnetyn hopeisen pyramidin Kairon elokuvajuhlilta (CIFF).

Lähteet
-------

1. ↑  Virallinen sivusto Cannes Film Festival - Sivu noin Loznitsa (englanniksi)
2. ↑  Sari Pöyhönen, Janne Sundqvist: Ukrainalaisohjaaja Sergei Losnitza Sodankylän elokuvajuhlilla: Länsimaiden olisi pitänyt reagoida hälytysmerkkeihin jo kauan aikaa sitten  16.6.2023. Yleisradio, yle.fi. Viitattu 6.11.2023.
3. ↑  Dokumenttielokuvista *YLE Teema*. Viitattu 12.7.2012.
4. ↑  Elämäkerta Loznitsan omilla sivuilla *loznitsa.com*. Viitattu 12.7.2012. (englanniksi)
5. ↑  Lyhyt elämäkerta *russiancinema.ru*.  Arkistoitu 22.7.2012. Viitattu 12.7.2012. (venäjäksi)
6. ↑  IMDb-tietokanta, Loznitsan palkinnot ja ehdokkuudet *imdb.com*. Viitattu 12.7.2012. (englanniksi)
7. ↑  Cannesin elokuvajuhlilla ei vältytty propagandalta – venäläisohjaajan elokuvalle buuattiin *mtvuutiset.fi*.  29.5.2017. Viitattu 6.11.2023.
8. ↑  Un Certain Regard Prizes 2018  18.5.2018. festival-cannes.com.  Arkistoitu 6.9.2019. Viitattu 14.1.2020. (englanniksi)
9. ↑  Kalle Kinnunen: Sergei Loznitsan uusi dokumentti muistuttaa hirmuteoista, ja on hämmentävän ajankohtainen: "Se kertoo vain siitä, että ihminen ei muutu"  15.9.2022. Helsingin Sanomat, hs.fi. Viitattu 6.11.2023.
10. ↑  Angy Essam: Live: The awards of the 40th edition of CIFF *Egypt Today, egypttoday.com*.  29.11.2018. Viitattu 14.1.2020. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Museum of Modern Art

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |